Lietuvos Respublikos Vyriausybė

nutarimas

Dėl 2016 METŲ PRIORITETINIŲ TEISĖKŪROS INICIATYVŲ SĄRAŠO PATVIRTINIMO

2016 m. d. Nr.
Vilnius

Įgyvendindama Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, 15 punktą, Lietuvos Respublikos Vyriausybė nutaria:

Patvirtinti 2016 metų prioritetinių teisėkūros iniciatyvų sąrašą (pridedama).

Ministras Pirmininkas

Teisingumo ministras

PATVIRTINTA
Lietuvos Respublikos Vyriausybės
2016 m. d. nutarimu Nr.

2016 METŲ PRIORITETINIŲ TEISĖKŪROS INICIATYVŲ SĄRAŠAS

Eil. Nr.	Teikia (ministras, -ė)	Iniciatyvos pavadinimas ir tikslas	Numatomo teisinio reguliavimo poveikio vertinimo rezultatų pristatymo Lietuvos Respublikos Vyriausybėje mėnuo
1.	K. Trečiokas	Pateikti galimų Lietuvos statybų sektoriaus skaitmeninimo iniciatyvos įgyvendinimo ir finansavimo modelių alternatyvas, apimančias su statinių projektavimu, statyba ir naudojimu susijusių procesų skaitmeninimo ir perkėlimo į bendrą elektroninę erdvę etapus, šio proceso valdymo ir įgyvendinimo schemas, finansavimo šaltinius	liepa
2.	K. Trečiokas V. Baltraitienė	Atlikti vidaus vandenų žuvų išteklių analizę ir įvertinti mėgėjiškos ir verslinės žuvininkystės plėtros galimybes vidaus vandenyse, siekiant užtikrinti racionalų žuvų išteklių panaudojimą	rugpjūtis
3.	J. Požela	Išnagrinėti ir įvertinti alternatyvias alkoholinių gėrimų reklamos ribojimo galimybes ir galimą jų poveikį. Įvertinti alkoholio reklamos ribojimus nuo šių gėrimų kainų reklamos ribojimo iki visiško visų rūšių alkoholio reklamos draudimo, įskaitant alkoholinių gėrimų gamintojų, pardavėjų prekės ženklų ir pavadinimų demonstravimą reklamos priemonėse poveikį, siekiant mažinti alkoholinių gėrimų įsigijimą ir vartojimą	rugsėjis
4.	J. Požela	Pateikti galimus Lietuvos Respublikoje veikiančių įmonių bei įstaigų aprūpinimo automatiniais išoriniais defibriliatoriais modelius. Pagal objektyvius kriterijus įvertinti aprūpinimo poreikio mastą, aprūpinimo įgyvendinimo etapų bei finansavimo mechanizmų alternatyvas, siekiant sudaryti prielaidas mažėti staigios mirties atvejų skaičiui Lietuvoje	rugsėjis
5.	Š. Birutis	Pateikti sprendimų alternatyvas dėl neprižiūrimų kultūros paveldo statinių sutvarkymo. Siekiant išsaugoti kultūros paveldo objektus ir racionaliai naudoti valstybės ir savivaldybių biudžetų lėšas, išnagrinėti galimus praktiškai įgyvendinamus mechanizmus sutvarkyti neprižiūrimus kultūros paveldo objektus	rugsėjis
6.	V. Baltraitienė	Atlikti išsamią dirvožemio degradacijos problemos masto analizę ir pateikti galimus sprendimus dirvožemio degradacijai stabdyti. Įvertinti dirvožemio tausaus naudojimo sistemos sukūrimo ir įgyvendinimo mechanizmo galimą naudą ir sąnaudas	rugsėjis
7.	V. Baltraitienė	Pateikti pasiūlymus dėl kooperacijos tobulinimo ir plėtros žemės ūkyje. Atlikti išsamią kooperacijos žemės ūkyje analizę, nustatyti kooperacijos plėtojimosi trikdžius ir pasiūlyti galimus veiklos modelius kooperacijai žemės ūkyje paskatinti	spalis

––––––––––––––––––––